بکر بوزداغ بیلدیردی کی، فتح الله چی ترور تشکیلاتی پارالل دؤولت یاپیلانماسینین (فئتو/پ.د.ی) دسته باشی‌سی فتح الله  گوله‌نین اعاده سی ایله باغلی  امریکادان هله کی، رسمی جاواب گلمه‌یب:
"آوروپا اؤلکه‌لری ده بیلیر. هر کسدن دقیق، دوزگون اولماسینی گؤزلمک بیزیم حاقیمیزدیر. آرتیق فتح الله گولن آمریکا اوچون ده، باشقا بیر اؤلکه اوچون ده فایدا‌لی بیر ماشا اولما خصوصیتینی ایتیرمیش‌دیر. آمریکا گولنه‌نی گئری قایتارمایاجاغی تقدیرده تورکیه‌نی بو تروریسته فدا ائتمیش اولا‌جاق. آمریکا اوچون تورکیه‌نین دوستلوغو اهمیت‌لی‌دیر، یوخسا گوله‌نین دوستلوغو؟ بونو گؤرجییک. قایتارمازسا، نه اولا‌جاق؟ تورکیه-آمریکا علاقه‌لرینه منفی تأثیرلر اؤزونو گؤستره‌جک."-دئدی.
گوله‌نین قایتاریلماسینا دایر دلیللر توپلوسونون یوزلرله دوسیادان عبارت اولدوغونو بیلدیرن بکر بوزداغ خاطیرلاتدی‌کی، همین دوسیالار امریکانین صلاحیتلی اورقان‌لارا هم الکترون واسیطه‌سیله، هم ده رسمی یازیشما اصولونا اویغون اولا‌راق گؤندریلیب. گوله‌نین موقتی ساخلانیلماسی و حبس اولونماسینی طلب ائتدیک‌لرینی دئین عدلیه ناظیری "آمریکادا متخصص‌لرین بو مؤوضوعدا آراشدیرما آپاراجاغی اوچون تورکیه‌دن متخصص بیر هئیتین آمریکایا گئده‌رک همکارلارییلا گؤروش کئچیریلمه‌سی‌نین ایستنیلمه‌سینه دایر بیر مکتوب گلدی. بیز ده بو تکلیفه جاواب وئردیک. اولجه سیزدن بیر متخصص هئیت گلسین، داها سونرا تورکیه‌دن بیر متخصص هئیت گئتسین دئدیک."-دئیه علاوه ائتدی.
آمریکا رسمی‌لری‌نین آچیقلاما‌لارین اعاده طلبینه اهمیت وئردیک‌لرینی موشاهیده ائتدیک‌لرینی بیلدیرن بکر بوزداغ علاوه ائتدی کی، پ.ک.ک، داعش ایله فئتونون ماهیتی عینی‌دیر. گلین، ذهن‌لری کئییدن بو آیری-سئچکیلیگین آراسیندا قالمایین.
عدلیه ناظیری 15 ژوئیه و 7 آوقوست تاریخ‌لرینین بوندان سونرا تورکیه‌ده چئویریلیشه میللتین ایجازه وئرمه‌یه‌جگینی اعلان ائتدیگی گونلردیر دئدی. "نه خاریجی گوجلرین تعلیماتی ایله حرکت ائدنلر، نه ده کی، ایچیمیزدکی خاین‌لر اصلا تورکیه‌نین طالعینی تعیین ائده بیلمه‌یه‌جک."-دئیه ناظر وورغولادی.
آوقوستون 7-ده ایستانبول یئنی‌کاپیدا تشکیل ائدیلن دموکراسی و شهیدلر میتینگینده تورکیه‌نین بئله بیر برابرلیگینه ایلک دفعه شاهید اولدوغونو ایفاده ائدن بکر بوزداغ دئدی: "یوز ایللرین چکه‌بیلمدیگی شکیلی 7 آوقوستدا بوتون تورکیه چکدی. بو تاریخی فوتودور. دموکراسی، میللی ایراده و حقوق دؤولتینه صاحب چیخماق نامینه بیر آرایا گلمه‌ین گؤرونتوسودور. تورکیه‌نین دوست‌لارینی سئویندیرن بیر فوتوشکیل‌دیر. لاکین تورکیه‌نین دوشمن‌لاری پریشان حالا دوشدولر. خاریجده ضعیف تورکیه اولسون دئیه بوتون ایمکان‌لارینی سفربر ائدن‌لر چوخ پئشمان اولدولار".
